Conform autorităților din județul Alba, a fost declanșată o situație de urgență la o școală din județ. Conform primelor date, este vorba de un proiectil găsit într-o şcoală din Alba, iar astfel s-a trecut la evacuarea celor 176 de persoane aflate în incinta unității de învățământ.
Conform datelor din presa locală, proiectilul a fost găsit la Liceul Tehnologic din comuna Jidvei, din județul Alba, în timpul unor lucrări de reamenajare a unui corp de clădire din incinta unității de învățământ.
După descoperirea acestuia au fost solicitați cei de la IPJ Alba care aveau să ia decizia de a evacua liceul, fiind vorba de cel puțin 176 de persoane aflate în incinta Liceului Tehnologic, și anume 131 de elevi, 21 de cadre didactice și alți 6 angajați, precum și cei 18 muncitori care lucrau la renovarea corpului de clădire.
Cei de la alba24.ro spun că reprezentanții ISU Alba se află deja la fața locului, în încercarea de a stabili dacă proiectilul găsit într-o şcoală din Alba este sau nu periculos.
Conform autorităților, din motive clare de securitate au fost suspendate cursurile în cadrul instituției de învățământ, iar echipa de pirotehniști vor trece la dezamorsarea proiectilului, ajutați de o autospecială pirotehnică și un echipaj pirotehnic, format dintr-un ofițer și doi subofițeri.
"Misiunea este în dinamică, revenim cu detalii", au transmis reprezentanții ISU Alba.
Știre în curs de actualizare, în funcție de datele din teren